Georgius Gothein
Georgius (Georg) Gothein (natus 15 Augusti 1857 Novifori in Silesia, mortuus 17 Martii 1940 Berolini vir publicus Germaniae et sodalis DDP fuit.

Iuventus et munus 
Gothein, postquam maturitatem adeptus est, Vratislaviae historiae, deinde Berolini ad annum 1880 rebus metallurgicis studebat. Fuit referendarius et assessor metallurgiae, deinde ab anno 1885 ad 1887 secretarius generalis foederis metallorum Silesiae Superioris. Anno 1888 doctor promotus est. Deinde ad annum 1892 rector pagi metallarum Waldenburg et Tarnowitz fuit et ab anno 1893 ad 1901 syndicus camerae commercii Vratislaviae erat. Post primum bellum mundanum actis diurnis diversis commentarios composuit.

Familia 
Gothein maritus erat atque tres liberos habuit.

Cursus honorum 
Gothein liberalis et ab anno 1910 sodalis factionis liberalis popularis fuit. Ab anno 1889 ad 1892 decurio Waldenburg erat, ab anno 1894 ad 1904 Vratislaviae erat. Ab anno 1893 ad 1903 legatus domus legatorum Borussiafuit. Anno 1901 legatus Dietae Imperii Germanici electus est et ad annum 1918 mansit. Post casum Monarchiae mense Novembri 1918 cum aliis novam factionem DDP condidit. 19 Ianuarii 1919 et legatus Consilii Formae Civitatis Constituendae (Germania 1919) creatus est. 13 Februarii eiusdem anni in consilio ministrorum Scheidemann Administer Imperii Possessionum Publicarum nominatus hoc officio ad 20 Iunii 1919 functus est. Deinde cum collegis a magistratu se abdicavit. Anno 1920 etiam legatus iterum diaetae imperii electus est et ad annum 1924 mansit. Ab anno 1921 praeses foederis ad antisemitismum oppugnandum facti erat.

Ultimi anni 
Anno 1930 ictu affectus e vita publica omnino recessit.

Nexus externi 
 Curriculum vitae in pagina Musei Germanici Historiae

 

Nati 1857
Alumni Universitatis Vratislaviae
Alumni universitatum et scholarum Berolinensium
Legati Dietae Imperii Germaniae (Monarchia)
Legati Consilii Formae Civitatis Constituendae (Germania 1919)
Legati Dietae Imperii Germaniae (Res publica Vimariana)
Administri Imperii Possessionum Publicarum (Germania)
Mortui 1940